— 248 - 



Dr. L. Kolderup Rosenvinge fremlagde 1) G. Jensen: Danmarks 

 Mosser, I (se Ny Litteratur S. 205); 



2) sin nylig udgivne lille Bog: Grundtræk af Planteanatomi en 

 som Grundlag for den tekniske Mikroskopi, anden Udgave, 

 idet han gjorde opmærksom paa et Par deri anvendte nye Betegnel- 

 ser. I Stedet for „ Ringporer " bruges Betegnelsen „Kammerporer". Disse 

 Porer har nemlig i mangfoldige Tilfælde ikke nogen Lighed med en Ring, idet 

 Porekammerets Omrids er elliptisk eller kantet, medens Indgangsaabningen 

 er spalteformet. Navnet Kammerpore hentyder derimod til den mest ka- 

 rakteristiske Egenskab ved disse Porer, nemlig Tilstedeværelsen af et 

 Porekammer. I Stedet for „Cellemellemrum" bruges Betegnelsen „Mellem- 

 cellerum", som formentlig er sproglig bedre, eller „Mellemgange", som 

 vistnok i Regelen vil være at foretrække. — Endvidere nævntes de tid- 

 ligere diskuterede Termini „Tave" og „Æg". (Se Bot. Tidsskr. 33. Bd. 

 S. 49-50). 



I den efterfølgende Diskussion deltog Lærer Gandrup, der mente, at 

 „Cellemellemrum" var bedre end „Mellemcellerum", hvad Indlederen be- 

 stred. Prof. Warming hævdede, at han aldrig havde følt nogen Ulempe 

 ved at anvende Betegnelsen „Æg" for Ovulum, hvor overfor Indlederen 

 hævdede sit Standpunkt, som støttedes af Mag. Winge. Ogsaa Prof. O. G. 

 Petersen deltog i Diskussionen. 



Samme foreviste derefter 3) en Narhvaltand, der bar et Over- 

 træk af Alger. Magister Pors ild havde sendt Taleren en Prøve af 

 et saadant Algeovertræk fra Grønland, hvor han havde konstateret, at det 

 var et normalt Fænomen. Det var for Størstedelen purpurrødt og bestod 

 da af en Rhodöchorton- Art, formodenlig Rh. Rothii, men steril. Desuden 

 fandtes en Del Diatoméer. Et lignende Overtræk fandtes paa alle Tæn- 

 derne i Den kgl. grønlandske Handels Oplag af Narhvaltænder, som Tal. 

 havde haft Lejlighed til at undersøge ved Direktør Daugaard-Jensens Vel- 

 villie, og som stammede dels fra Diskobugten, dels fra Umanak. Den 

 foreviste Tand var overladt Botanisk Museum som Gave af Styrelsen af 

 Kolonierne i Grønland. 



Samme omtalte derefter 4) et Mikrosporangium af Isoëtes 

 echinospora, som indeholdt en Tétrade af Megasporer (se S. 255). 



Mødet d. 11. December 1915. 



Museumsinspektør Dr. C. H. Ostenfeld holdt et af Lysbilleder illustreret 

 Foredrag om Havgræssernes Udbredelse i Verdenshavene. 

 (Se Proc. Roy. Soc. Victoria, Vol. XXVII (New Series), Pt. II, 1915). 



I den efterfølgende Diskussion deltog — foruden Foredragsholderen 

 — Prof. Warming, Fru S. Helms, Dr. Kolderup Rosenvinge, Frk. Hempel, 

 Mag. Winge, Lærer Gandrup o. fl. 



Mødet d. 18. December 1915. 



Professor Dr. Eug. Warming talte om Livsformerne hos danske 

 Vedplanter. 



Til Foredraget knyttedes Bemærkninger af Prof. O. G. Petersen, Mag. 

 C. Ferdinandsen og Gand. pharm. Keiding. 



